section_heading: Životopis
paragraph_text: Nakon tog zapaženog nastupa, Ljiljana Petrović postala je tipična domaća pjevačica zabavne glazbe, pjevala je na brojnim domaćim festivalima, s relativnim uspjehom, uvijek pri vrhu - ali nikada prva. Ostali su zapaženi njeni nastupi na Zagrebačkom festivalu 1962., s pjesmom Ko Crne Ruže Cvijet (Kustan - Chudoba), za nju je dobila i jednu od brojnih nagrada, i Andrija...super momak si ti (Vučer - Chudoba), koja je bila - hit tih godina. Dobila je i nagradu stručnog povjerenstva subotičkog festivala zabavne glazbe Omladina 1967., za izvedbu pjesme Tibora Balaša; Stani na čas (drugi izvođač bio je zagrebački pjevač Vjekoslav Jut). Pjevačka zvijezda Ljiljane Petrović počela je blijediti već krajem 1970-ih, tako da je polako, gotovo neprimjetno Lj. Petrović i otišla s estradne scene.